સોમવારે મોદી અને આબે દ્વિપક્ષીય બાબતો સાથે જોડાયેલા ઘણા મુદ્દાઓ પર ચર્ચા કરશે. દ્વિપક્ષીય મુદ્દાઓ ઉપરાંત બંને નેતાઓ એકબીજાના હિતો સાથે જોડાયેલા ક્ષેત્રીય ને વૈશ્વિક મુદ્દાઓ પર પણ વાતચીત કરશે જેમાં ઈન્ડો-પેસિફિક ક્ષેત્રમાં એકબીજાના સહયોગને વધુ મજબૂત કરવાનું પણ શામેલ છે. આબે અને મોદી સંરક્ષણ અને સુરક્ષા સંબંધો ઉપરાંત એશિયા અને આફ્રિકામાં ત્રિપક્ષીય નેટવર્ક દ્વારા અમુક ઈન્ફ્રાસ્ટ્રક્ચર પ્રોજેક્ટ્સને લોન્ચ કરવા પર પણ વાતચીત કરશે. સોમવારે જ પીએમ મોદી ટોકિયોમાં હાજર ભારતીય સમાજને પણ સંબોધિત કરશે. આ સાથે જાપાનના ઘણા નેતાઓ જેમાં જાપાની વિદેશ મંત્રી ટારો કોનો પણ શામેલ છે તેમની સાથે મુલાકાત કરશે. પીએમ મોદી જાપાનના ઘણા બિઝનેસમેન લીડર્સ સાથે પણ મુલાકાત કરશે અને સ્ટાર્ટ અપ સાથે જોડાયેલા એક પ્રોગ્રામની લોન્ચિંગમાં પણ ભાગ લેશે. જાપાનના મહારાજા અકિતો, મોદીના પ્રવાસ સમયે ટોકિયોમાં નહિ હોય અને એટલા માટે બંનેની કોઈ મુલાકાત નહિ થઈ શકે.